rejauldu/bengali-wikipedia huggingface dataset:
সঞ্জয় গান্ধী (১৪ ডিসেম্বর ১৯৪৬-২৩ জুন ১৯৮০) ভারতের একজন রাজনীতিবিদ ছিলেন; সঞ্জয় ছিলেন ইন্দিরা গান্ধীর পুত্র। তিনি নেহরু- গান্ধী পরিবার এর একজন সদস্য ছিলেন। সঞ্জয় গান্ধীকে সবাই ইন্দিরা গান্ধীর পরে ভারতীয় জাতীয় কংগ্রেসের সভাপতি হবেন বলে ভাবতেন এবং এটাও ভাবা হয়েছিলো সঞ্জয়ই হবেন ইন্দিরার পরের প্রধানমন্ত্রী; কিন্তু একটি বিমান দূর্ঘটনায় সঞ্জয় নিহত হলে তাঁর বড় ভাই রাজীব গান্ধী ইন্দিরার উত্তরসূরী এবং ভারতের প্রধানমন্ত্রী হন। সঞ্জয়ের পত্নী মেনকা গান্ধী এবং ছেলে বরুণ গান্ধী ভারতীয় জনতা পার্টির সদস্য।  পূর্ব জীবন এবং শিক্ষা thumb|left|রাজীব, ইন্দিরা এবং সঞ্জয় সঞ্জয়ের জন্ম হয় দিল্লীতে ১৯৪৬ সালের ১৪ ডিসেম্বর ইন্দিরা গান্ধী এবং ফিরোজ গান্ধীর কনিষ্ঠ পুত্র হিসেবে। রাজীব গান্ধীর মতই সঞ্জয় প্রথমে ওয়েলহ্যাম বয়েজ স্কুল (দেরাদুন) এবং ডুন স্কুল (দেরাদুন) তে অধ্যায়ন করেন। সঞ্জয় বিশ্ববিদ্যালয়ে পড়েননি কিন্তু গাড়ি নির্মাণ প্রকৌশলকে নিজের কর্মজীবন হিসেবে বেছে নেন এবং ইংল্যান্ডে তিন বছরের প্রশিক্ষণ নেন এই বিষয়ে।First Woman of India St. Petersburg Times, 10 January 1966. সঞ্জয় ক্রীড়া গাড়ির প্রতি খুবই আগ্রহী ছিলেন এবং ১৯৭৬ সালে বৈমানিকের লাইসেন্স পেয়ে যান। তিনি বিমান এ্যাক্রোব্যাটিক্সের প্রতি আগ্রহী ছিলেন এবং এটার জন্য তিনি পুরস্কারও পেয়েছিলেন। তাঁর বড় ভাই রাজীব যদিও ইন্ডিয়ান এয়ারলাইন্সের একজন ক্যাপ্টেন ছিলেন এবং রাজীবের মত সঞ্জয়ও তাঁর মার খুব ঘনিষ্ঠ ছিলেন।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:১৯৪৬-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:সপ্তম লোকসভার সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:ভারতে দুর্ঘটনাজনিত মৃত্যু বিষয়শ্রেণী:নেহরু–গান্ধী পরিবার বিষয়শ্রেণী:পারসি ব্যক্তি বিষয়শ্রেণী:কাশ্মীরি রাজনীতিবিদ
দাদিয়ানী প্রাসাদ ইতিহাস এবং স্থাপত্য যাদুঘর () একটি জর্জিয়ান যাদুঘর, যা জর্জিয়ার জাতীয় যাদুঘর এবং ককেসাস অঞ্চলে বিশিষ্ট প্রাসাদ হিসাবে চিহ্নিত। এই বিশিষ্ট স্থাপনাটি জুগদিদি, সামেগ্রেলো-জেমো সোভানেটি অঞ্চলে অবস্থিত।  ইতিহাস ১৮৪০ সালে, প্রত্নতাত্ত্বিক উৎখননের প্রথম প্রদর্শনী, প্রাচীন নকলালিভির মেগেরিয়ালের রাজকুমার ডেভিড দাদিয়ানী করেন।  আধুনিক যাদুঘর কমপ্লেক্সে তিনটি প্রাসাদ, ব্লাচারনা ভার্জিন চার্চ এবং জুগদিদি বোটানিক্যাল গার্ডেন অংশগুলি রয়েছে। যাদুঘরে জায়গা পেয়েছে, জর্জিয়ার প্রাকৃতিক সাংস্কৃতিক ঐতিহ্যের কিছু প্রদর্শনী, যেমন তাগিলনি ধন সম্পদ, ঈশ্বরের পবিত্র অঙ্গভঙ্গি মাতার, রানী বর্ডখানের আইকন - জর্জিয়ার রাণী তামারের মা, তেরো এবং চৌদ্দ শতাব্দীর পান্ডুলিপি, ক্ষুদ্রচিত্র, স্মৃতিস্তম্ভ দাদিয়ানীয় রাজবংশের অবলম্বন এবং ফ্রান্সের নেপোলিয়ন বোনাপার্ট সম্রাটের সাথে যুক্ত বস্তুগুলি প্রাসাদে এনেছিলেন, ডেভিড দাদিয়ানীর কন্যার স্বামী, রাজকুমার আচিল মুরাত যিনি নেপোলিয়নের বোন, ক্যারোলিনার পৌত্র।  ১৯২১ সালে, ১ লা মে, জর্জিয়ার নৃত্যবিদ এবং ভূতত্ত্ববিদ, আকাকি চান্তুরিয়ার, উদ্যোগে এই প্রাসাদটি সম্পূর্ণরূপে একটি যাদুঘরে রূপান্তরি করা হয়েছিল।  প্রত্নতাত্ত্বিক সংগ্রহ ১৮৪৮ সালের প্রথম দিকে সামেগ্রেলোর রাজকুমার, ডেভিড দাদিয়ানীর তার অতিথিদের সামেগ্রেলোর প্রত্নতাত্ত্বিক অঞ্চল নোকালেকভির প্রত্নতাত্ত্বিক এবং মুদ্রাসংক্রান্ত সংগ্রহ প্রদর্শন দেখাতেন। কিছু প্রদর্শনী তার নিজে খুজে পাওয়া এবং কিছু তার অঞ্চলের ঔপনিবেশিকদের কাছ থেকে তার কেনা। তবে তার দ্বারা সবচেয়ে গুরুত্বপূর্ণ প্রত্নতাত্ত্বিক তত্ত্বানুসন্ধান ছিল, নোকালেকভির তত্ত্বানুসন্ধান - যা প্রাচীনকালে প্রাচীনত্ব হিসাবে পরিচিত।   তথ্যসূত্র    বহিঃসংযোগ       বিষয়শ্রেণী:জর্জিয়া (রাষ্ট্র)
পবিত্র কোরআন মুখস্থ, ব্যাখ্যা এবং তেলাওয়াত করার জন্য তিউনিস আন্তর্জাতিক পুরস্কার হল ২০০২ সাল থেকে তিউনিসিয়ার ধর্ম বিষয়ক মন্ত্রণালয় কর্তৃক আয়োজিত একটি বার্ষিক পুরস্কার এবং পবিত্র কুরআনের সংরক্ষণ, ব্যাখ্যা এবং তেলাওয়াতের সাথে সংশ্লিষ্ট। এটি চালুর পর থেকেই সারা বিশ্বের কুরআন পাঠকদের দৃষ্টি আকর্ষণ করতে সমর্থ হয়েছে।   ইতিহাস    আরো দেখুন    পবিত্র কোরআনের জন্য মোহাম্মদ ষষ্ঠ পুরস্কার  পবিত্র কোরআন মুখস্থ করার জন্য কিং আব্দুল আজিজ আন্তর্জাতিক প্রতিযোগিতা  দুবাই আন্তর্জাতিক পবিত্র কোরআন পুরস্কার  সুলতান কাবুস পবিত্র কোরআন প্রতিযোগিতা   বহিঃসংযোগ   পবিত্র কুরআনের জন্য তিউনিস আন্তর্জাতিক পুরস্কার   তথ্যসূত্র   বিষয়শ্রেণী:আন্তর্জাতিক কুরআন তিলাওয়াত প্রতিযোগিতা বিষয়শ্রেণী:কুরআন অধ্যয়ন বিষয়শ্রেণী:ইসলামি পুরস্কার বিষয়শ্রেণী:তিউনিসিয়ায় ইসলাম বিষয়শ্রেণী:২০০২-এ প্রতিষ্ঠিত ইসলামি সংগঠন বিষয়শ্রেণী:তিউনিশীয় পুরস্কার
ওয়ান নাইট স্ট্যান্ড ২০১৬ সালের একটি ভারতীয় হিন্দি ভাষার আদিরসাত্মক প্রণয়ধর্মী নাট্য চলচ্চিত্র। এটি রচনা করেছেন ভবানী আইয়ার এবং পরিচালনা করেছেন জেসমিন ডি'সুজা। এতে কেন্দ্রীয় চরিত্রে রয়েছেন তনুজ বিরওয়ানি ও সানি লিওন।Sunny Leone begins rehearsing for her next film 'One Night Stand'. এটি ২০১৬ সালের ৬ মে মুক্তি পেয়েছিল। চলচ্চিত্রটি তেলুগু ও তামিল ভাষায়ও ডাব করা হয়েছিল।   অভিনেয়ে   সানি লিওন – সেলিনা/অম্বর কাপুর  তনুজ বিরওয়ানি – উরভিল শেখর রাইসিংহ  নায়রা বন্দ্যোপাধ্যায় – সিমরান রাইসিংহ, উরভিলের স্ত্রী  খালিদ সিদ্দিকী – অধীরাজ কাপুর  কানওয়ালজিৎ সিং – রাঘব কাপুর  নিনাদ কামত – ডেভিড  নরেন্দ্র জেটলি – আজাদ অবস্থি  শিশির শর্মা – মিস্টার ওয়ালিয়া  কুশাগ্র সিং – সমর  কপিল পাঞ্জাবি – দিলীপ শাহ  আমির আহমেদ – সিদ্ধার্থ আহুজা ওরফে সিড  ফারহানা ফাতেমা – জ্যোতি  আশাই সচদেব – রোহিত  শতাব্দী দুবে – তানিয়া  কিয়োমি মেহতা – দীপা, ডেভিডের স্ত্রী  রেহান পাঠান – জাহান কাপুর  গীতা বিশত – দিয়া  এলি আভরাম – সানা   সাউন্ডট্র্যাক    তথ্যসূত্র    বহিঃসংযোগ     বিষয়শ্রেণী:২০১৬-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৬-এর নাট্য চলচ্চিত্র বিষয়শ্রেণী:ভারতীয় আদিরসাত্মক নাট্য চলচ্চিত্র বিষয়শ্রেণী:ভারতে ব্যভিচার সম্পর্কে চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
সৌদি আরবের প্রধান মুফতির পদটি দেশের সর্বোচ্চ ধর্মীয় কর্তৃত্বধারী। স্বয়ং বাদশাহ উক্ত পদে একজনকে নিয়োগ প্রদান করেন। পদাধিকার বলে প্রধান মুফতি দেশের ইলমী গবেষণা ও ফতোয়া বিষয়ক স্থায়ী কমিটির স্থায়ী সদস্য হন।   ভূমিকা  প্রধান মুফতি সৌদি আরবের সবচেয়ে ক্ষমতাশালী ধর্মীয় কর্তৃপক্ষ। তার প্রধান কাজ হলো বিভিন্ন আইনি ও সামাজিক বিষয়ে ফতোয়া প্রদান করা। সৌদি আরবের আদালত ব্যবস্থা তার এই ফতোয়ার দ্বারা ব্যাপক ভাবে প্রভাবিত।   ইতিহাস  ১৯৫৩ সালে বাদশাহ আব্দুল আজিজ সৌদি আরবের জন্য প্রধান মুফতির পদ সৃষ্টি করেন। তিনি মুহাম্মাদ ইবনে ইবরাহিম আশ-শেখ কে উক্ত পদে নিয়োগ দেন। তিনিই প্রথম প্রধান মুফতি। সাধারণত আশ-শেখ বংশ থেকেই প্রধান মুফতি নির্বাচিত হয়ে থাকে। এই বংশটিতেই মুহাম্মদ ইবনে আব্দ আল-ওয়াহাব জন্ম গ্রহণ করেছিলেন।  তবে ইবনে বায এই বংশের সদস্য না হয়েও প্রধান মুফতি হয়েছিলেন। ১৯৬৯ সালে বাদশাহ ফয়সাল প্রধান মুফতির পদ বিলুপ্ত ঘোষণা করেন এবং এর পরিবর্তে বিচারপতি মন্ত্রক চালু করেন। এরপর ১৯৯৩ সালে ইবনে বায কে প্রধান মুফতি হিসেবে নিয়োগ দেওয়ার মাধ্যমে আবার পদটি চালু হয়। ইবনে বাযের মৃত্যুর পর বাদশাহ ফাহাদ মুফতি আবদুল আজিজ বিন আবদুল্লাহ আল শাইখ কে নিযুক্ত করেন। ২০২৫ সালে, আবদুল আজিজ বিন আবদ আল শাইখের মৃত্যুর পর সালেহ বিন আবদুল্লাহ আল-হুমাইদ সৌদি আরবের প্রধান মুফতি হন।   দায়িত্বপ্রাপ্তদের তালিকা   মুহাম্মাদ ইবনে ইবরাহিম আশ-শেখঃ ১৯৫৩ থেকে ১৯৬৯ পর্যন্ত  শূন্যঃ ১৯৬৯ থেকে ১৯৯৩  আব্দুল আযীয ইবন আবদুল্লাহ ইবন বাযঃ ১৯৯৩ থেকে ১৯৯৯  আবদুল আজিজ বিন আবদুল্লাহ আল শাইখ ১৯৯৯ থেকে ২০২৫   তথ্যসূত্র   বিষয়শ্রেণী:সৌদি আরবের প্রধান মুফতি বিষয়শ্রেণী:ইসলামি ধর্মীয় নেতাদের তালিকা
জাতীয় প্রতিবন্ধী উন্নয়ন ফাউন্ডেশন সমাজকল্যাণ মন্ত্রণালয়ের অধীনস্থ একটি সরকারী স্বশাসিত প্রতিষ্ঠান। এর সদর দপ্তরসুবর্ণ ভবন, মিরপুর-১৪, ঢাকাতে অবস্থিত। প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য ফাউন্ডেশন নিরলসভাবে কাজ করছে।   ইতিহাস  আন্তজার্তিক প্রতিবন্ধী দিবস উদ্‌যাপন উপলক্ষে আয়োজিত দ্বিতীয় দক্ষিণ এশীয় সমাজভিত্তিক পুনর্বাসন সম্মেলনে মাননীয় প্রধানমন্ত্রী প্রতিবন্ধীদের কল্যাণ ও উন্নয়নে তহবিল গঠনের পরামর্শ প্রদান করেন। প্রধানমন্ত্রীর নির্দেশনা বাস্তবায়নের লক্ষ্যে সরকারি পৃষ্ঠপোষকতায় প্রতিবন্ধীদের কল্যাণ ও উন্নয়নে গৃহীত কার্যক্রম বাস্তবায়নের নিমিত্ত ১৯৯৯ সালে জাতীয় প্রতিবন্ধী উন্নয়ন ফাউণ্ডেশন গঠিত হয়। ১৬-২-২০০০ তারিখ প্রকাশিত বাংলাদেশ গেজেট এর মাধ্যমে জাতীয় প্রতিবন্ধী উন্নয়ন ফাউণ্ডেশনের সংঘস্মারক ও গঠনতন্ত্র প্রকাশ করা হয়।  ২০০৭ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকার কর্তৃক এই ভিত্তিটি পুনর্গঠন করে। ১৬ মে ২০১৬ সালে বাংলাদেশ আওয়ামী লীগ সরকার সংস্কার ও পুনর্গঠন প্রক্রিয়া বাতিল করে। ২০১৩ সালে প্রতিবন্ধী ব্যক্তিদের রক্ষা করার জন্য প্রতিবন্ধী ব্যক্তির অধিকার ও সুরক্ষা আইন যুগোপযোগী করা হয়। ফাউন্ডেশন বাংলাদেশের অক্ষম শিক্ষার্থীদের জন্য বিশেষ বিদ্যালয় পরিচালনা করে।   উল্লেখযোগ্য কার্যক্রমসমূহ   ১) জেলা ও উপজেলা প্রতিবন্ধী সেবা ও সাহায্য কেন্দ্রসমূহের মাধ্যমে বিনামূল্যে থেরাপী সেবা প্রদান;  ২) ভ্রাম্যমাণ ওয়ান স্টপ থেরাপি সার্ভিস ( মোবাইল ভ্যান এর মাধ্যমে ;  ৩) অটিজম রিসোর্স সেন্টারের মাধ্যমে বিনামূল্যে থেরাপী সেবা প্রদান;  ৪) অটিজম ও এনডিডি কর্ণার সেবা প্রদান;  ৫) বুদ্ধি প্রতিবন্ধী স্কুল ও স্পেশাল স্কুল ফর চিলড্রেন উইথ অটিজম কার্যক্রম পরিচালনা;  ৬) কর্মজীবী প্রতিবন্ধী পুরুষ ও মহিলা হোস্টেল কার্যক্রম পরিচালনা;  ৭) ক্ষুদ্র ঋণ ও অনুদান কার্যক্রম।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৯৯-এ প্রতিষ্ঠিত সরকারি সংস্থা
আফসান চৌধুরী (জন্ম: ১৬ ফেব্রুয়ারি ১৯৫২) একজন বাংলাদেশি সাহিত্যিক, গবেষক ও সাংবাদিক। বাংলাদেশের মুক্তিযুদ্ধভিত্তিক সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।   প্রারম্ভিক জীবন  আফসান চৌধুরী ১৯৫২ সালের ১৬ ফেব্রুয়ারি ঢাকায় জন্মগ্রহণ করেন। শিক্ষাজীবনে ঢাকা বিশ্ববিদ্যালয়ের ইতিহাসে বিভাগ থেকে উচ্চতর ডিগ্রি অর্জন করার পর তিনি সাংবাদিকতার মাধ্যমে কর্মজীবন শুরু করেন। সাংবাদিকতা জীবনে তিনি বাংলাদেশের ইংরেজি সাময়িকী ঢাকা কুরিয়ার, ইংরেজি দৈনিক দ্য ডেইলি স্টার ও বিবিসিতে কাজ করেন। পরবর্তীতে তিনি শিক্ষকতায় পেশায় যোগ দেন এবং বর্তমানে ব্র্যাক বিশ্ববিদ্যালয়ে ইতিহাস বিভাগে শিক্ষকতা করছেন।   সাহিত্য  বাংলাদেশের স্বাধীনতা যুদ্ধে প্রামাণিক গ্রন্থ বাংলাদেশের স্বাধীনতা যুদ্ধ: দলিলপত্র প্রণয়নের সময় তিনি এই প্রকল্পে কাজ করেন। এছাড়াও স্বাধীনতা যুদ্ধ নিয়ে ‘তাহাদের কথা’ নামে একটি ভিডিও প্রামাণ্যচিত্র তৈরি করেন। তার অন্যান্য উল্লেখযোগ্য গ্রন্থের মধ্যে রয়েছে:  বাংলাদেশ ১৯৭১ (বাংলাদেশের স্বাধীনতা যুদ্ধ নিয়ে লেখা)  বিশ্বাসঘাতকগণ (বাংলাদেশের স্বাধীনতা যুদ্ধ নিয়ে লেখা উপন্যাস)  আফসান চৌধুরীর গল্প  কনভার্সেশন উইথ সোলেমান (কবিতা - ইংরেজিতে প্রকাশিত)   মামলা  ২০১৭ সালে সাবেক সেনা কর্মকর্তা মাসুদ উদ্দিন চৌধুরী তথ্যপ্রযুক্তি আইনে আফসান চৌধুরীর বিরুদ্ধে মামলা করেন। পরবর্তীতে তিনি জামিনে মুক্তি পান। এছাড়াও একই বছর, ফেসবুকে করা তাঁর আরও একটি মন্তব্যের জন্য তাঁকে উকিল নোটিশ পাঠানো হয়।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী গবেষক বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী কলাম লেখক বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক
ড্রেসলার নিউ ইয়র্ক সিটির একটি রেস্তোরাঁ ছিল। রেস্তোরাঁটি একটি মিশেলিন তারকা পেয়েছিল। ২০০৯ সাল পর্যন্ত ডালিয়া জার্গেনসেন ছিলেন এর রাঁধুনি।    আরো দেখুন    নিউ ইয়র্ক সিটির মিশেলিন তারকাযুক্ত রেস্তোরাঁর তালিকা   তথ্যসূত্র   বিষয়শ্রেণী:২০০৬-এ প্রতিষ্ঠিত রেস্তোরাঁ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০১৩-এ বিলুপ্ত রেস্তোরাঁ বিষয়শ্রেণী:ব্রুকলিনের বিলুপ্ত রেস্তোরাঁ বিষয়শ্রেণী:২০০৬-এ নিউ ইয়র্ক সিটিতে প্রতিষ্ঠিত
কমরেড সুখেন ভট্টাচার্য (১৯২৮- ২৪ এপ্রিল, ১৯৫০) একজন ব্রিটিশ বিরোধী স্বাধীনতা আন্দোলনের কর্মী ও বাংলাদেশের সাম্যবাদী আন্দোলনের শহীদ। সুখেন ভট্টাচার্য ভিয়েতনাম দিবসে ময়মনসিংহে প্রচণ্ড ছাত্র আন্দোলন গড়ে তুলেছিলেন। বয়সের তুলনায় বেশ গম্ভীর ও স্বল্পভাষী ছিলেন।   অনশন আন্দোলন  সুখেন ভট্টাচার্য রাজশাহী সেন্ট্রাল জেলের খাপরা ওয়ার্ডে বন্দী থাকাকালীন অনশন ধর্মঘট করছিলেন আরো ছয় জন কমিউনিস্ট নেতা কর্মীর সাথে। তাদের টানা অনশনের ফলে দাবী দাওয়া কিছু পরিমানে মেনে নিতে বাধ্য হয় কারা কর্তৃপক্ষ। কমিউনিস্ট নেতৃবৃন্দকে আলাদা কনডেমড সেলে পাঠানোর চেষ্টা হলে তার বিরোধিতা করেন বিজন সেন ও অন্যান্যরা।   মৃত্যু  ২৪ এপ্রিল, ১৯৫০ তারিখে জেলার এডোয়ার্ড বিলে'র আদেশে বিনা প্ররোচনায় নিরস্ত্র বন্দীদের ওপর পুলিশ গুলি চালায়। অনেকের সাথে গুলিতে মৃত্যু ঘটে বিপ্লবী সুখেন ভট্টাচার্যের। নিহত বাকি কমিউনিস্ট নেতারা ছিলেন, দেলোয়ার হোসেন, হানিফ সেখ, সুধীর ধর, আনোয়ার হোসেন (শহীদ), বিজন সেন ও কম্পরাম সিং।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৫১৪।   তথ্যসূত্র   বিষয়শ্রেণী:১৯৫০-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় বিপ্লবী বিষয়শ্রেণী:ভারতীয় সাম্যবাদী বিষয়শ্রেণী:বাংলাদেশী সাম্যবাদী বিষয়শ্রেণী:১৯২৮-এ জন্ম বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশী বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
ব্রতনৃত্য হচ্ছে একধরনের  লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন    করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে।  রীতিনীতি  নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের  ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে।  ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়।  হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা। তথ্যসূত্র   আরও দেখুন হুদুমদ্যাও পূজা ভাঁজো নাচ মেছেনি খেল  বিষয়শ্রেণী:ধর্মীয় সংস্কৃতি বিষয়শ্রেণী:বাংলার সংস্কৃতি বিষয়শ্রেণী:নৃত্য
জার্ডনের দুমুখো সাপ (, বৈজ্ঞানিক নাম: Indotyphlops jerdoni) নিরীহ অন্ধ সাপের একটি প্রজাতি। এটি ভারতের একটি স্থানীয় (এন্ডেমিক) প্রজাতি। এর কোনো স্বীকৃত উপপ্রজাতি নেই।   নামকরণ  ব্রিটিশ জীববিজ্ঞানী থমাস সি. জার্ডনের সম্মানে প্রজাতিটির নামকরণ করা হয়েছে।Beolens, Bo; Watkins, Michael; Grayson, Michael (২০১১)। The Eponym Dictionary of Reptiles (ইংরেজি ভাষায়)। বালটিমোর: জন হপকিন্স ইউনিভার্সিটি প্রেস। xiii + ২৯৬ পৃ.। । (Typhlops jerdoni, পৃ. ১৩৪)।   ভৌগোলিক বিস্তৃতি  জার্ডনের দুমুখো সাপ পূর্ব ও উত্তর ভারতের সিকিম, পশ্চিমবঙ্গ, আসাম ও মেঘালয় রাজ্যে পাওয়া যায়। এছাড়া, এটি বাংলাদেশ ও মিয়ানমারেও (পেগু) পাওয়া যেতে পারে।  এই প্রজাতির জন্য প্রদত্ত টাইপ লোকালিটি হল খাসি পাহাড়।   প্রজনন  জার্ডনের দুমুখো সাপ ওভিপারাস প্রাণি। অর্থাৎ, এরা ডিম দেয় এবং ডিম ফুটে বাচ্চা হয়। মাতৃদেহে ভ্রূণের বিকাশ হয় না।   তথ্যসূত্র    গ্রন্থপঞ্জি    নেলসন অ্যানানডেল (১৯১২) "Zoological results of the Abor Expedition, 1911-1912" (ইংরেজি ভাষায়) রেকর্ডস অব দ্য ইন্ডিয়ান মিউজিয়াম, কলকাতা ৮ (১): ৭-৫৯ [রেপটিলিয়া, পৃষ্ঠা ৩৭–৫৯]। (একই সাময়িকীর সাপ্লিমেন্ট, ৮ (৪): ৩৫৭-৩৫৮, ১৯১৪)।  জর্জ আলবার্ট বাউলেঞ্জার (১৮৯০) The Fauna of British India, Including Ceylon and Burma. Reptilia and Batrachia। লন্ডন: সেক্রেটারি অব স্টেট ফর ইন্ডিয়া ইন কাউন্সিল। (টেইলর অ্যান্ড ফ্রান্সিস, প্রিন্টার্স)। xviii + ৫৪১ পৃ. (Typhlops jerdoni, নতুন প্রজাতি, পৃ. ২৩৮)।   (Typhlops jerdoni, পৃষ্ঠা ৫৮)       বহিঃসংযোগ     বিষয়শ্রেণী:১৮৯০-এ বর্ণিত সরীসৃপ বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:ধরন অনুযায়ী সাপ বিষয়শ্রেণী:মিয়ানমারের সরীসৃপ
ড্রেসিং টেবিল আবু সাইয়ীদ পরিচালিত ২০১৬ সালের রহস্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন পরিচালক আবু সাইয়ীদ নিজেই। ছবিটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তারিন রহমান, এ কে আজাদ, নাদিয়া নদী, কে এস ফিরোজ, আরমান পারভেজ মুরাদ প্রমুখ। ২০১৬ সালের ২৭ আগস্ট ৪০তম মন্ট্রিয়ল আন্তর্জাতিক চলচ্চিত্র উৎসব-এ ছবিটির প্রিমিয়ার হয়।  কাহিনী সংক্ষেপ শিলা আর রুহুল সম্প্রতি বিয়ে করেছে। নিম্ন-মধ্যবিত্ত পরিবারের অভাব অনটনের সংসার। গুছিয়ে তুলতে পারে নি অনেক কিছু। গৃহস্থালীর অনেক গুরুত্বপূর্ণ জিনিস এখনো কেনা হয় নি তাদের। তেমনি একটি আসবাব হল ড্রেসিং টেবিল। একদিন রুহুল একটি পুরাতন ড্রেসিং টেবিল নিয়ে বাড়িতে ফিরে। শিলা খুশি হয়। পরের পরিষ্কার করতে গিয়ে ড্রয়ারে সে একটি পুরনো ডায়েরি পায়। প্রথমে একটু সংকোচ বোধ করলেও পরে এক রাতে সে ডায়েরিটা পড়া শুরু করে। ২-৩ পৃষ্ঠা পড়ার পর কৌতূহল থেকে সে পুরো ডায়েরি পড়ে। ডায়েরি পড়ে সে অনেক কিছু জানতে পারে এবং পড়া শেষে সে ড্রেসিং টেবিলের সামনে যায়। সে ড্রেসিং টেবিলের আয়নায় নিজেকে আবিষ্কার করে। শুরু হয় তার নতুন জীবন।  কুশীলব  তারিন রহমান - শিলা  এ কে আজাদ - রুহুল  নাদিয়া নদী  কে এস ফিরোজ  আরমান পারভেজ মুরাদ  ইফফাত তৃষা  তাসকিন সুমী  খলিলুর রহমান কাদেরী  পরেশ আচার্য  আতাউর রহমান  নির্মাণ ছবিটির শ্যুটিং শুরু হয় ২০১৬ সালের ২৪ জুলাই থেকে। শ্যুটিং হয় ঢাকা এবং পুবাইলে। ছবিটির শ্যুটিং শেষ হয় ২ আগস্ট। সম্পাদনার পর ৭ আগস্ট ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়।  মুক্তি ২০১৬ সালের ২৭ আগস্ট কানাডার মন্ট্রিয়ালে আয়োজিত ৪০তম মন্ট্রিয়াল আন্তর্জাতিক চলচ্চিত্র উৎসব-এ ড্রেসিং টেবিল চলচ্চিত্রটির প্রিমিয়ার হয়। ২০১৭ সালে ঈদুল ফিতরে চ্যানেল আইয়ে ছবিটির টিভি প্রিমিয়ার হয়।  তথ্যসূত্র  বহিঃসংযোগ    বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের রহস্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী রহস্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আবু সাইয়ীদ পরিচালিত চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
থাম্ব|২০১৮ সালে দালিচ  জ্লাৎকো দালিচ (; জন্ম: ২৬ অক্টোবর ১৯৬৬) হলেন ক্রোয়েশীয় সাবেক ফুটবলার এবং ফুটবল ম্যানেজার। খেলোয়াড়ী জীবনে তিনি রক্ষনাত্মক মধ্যমাঠের খেলোয়াড় হিসেবে খেলতেন। তিনি ২০১৭ সাল থেকে ক্রোয়েশিয়া জাতীয় দলের ম্যানেজারের দায়িত্ব গ্রহণ করেন এবং দলটিকে ২০১৮ ফিফা বিশ্বকাপের ফাইনালে নিয়ে যান। এই সময়ে ক্রোয়েশিয়া ১,৯৭৩ পয়েন্ট নিয়ে তাদের যে কোন সময়ের সর্বোচ্চ এলো র‍্যাংকিংয়ে ও তাদের ইতিহাসে সর্বোচ্চ পর্যায়ে পৌঁছে এবং ফাইনালে ফ্রান্সের কাছে পরাজিত হয়ে রানার-আপ শিরোপা লাভ করে।  কোচিং কর্মজীবন ক্রোয়েশিয়া ধারাবাহিকভাবে খারাপ ফলাফলের পর ক্রোয়েশীয় ফুটবল ফেডারেশন ২০১৭ সালের ৭ই অক্টোবর আন্তে চাচিচকে অব্যহতি দিয়ে দালিচকে ক্রোয়েশিয়া জাতীয় ফুটবল দলের প্রধান কোচ হিসেবে নিয়োগ দেয়। কোচ হিসেবে যোগ দিয়ে তিনি ঘোষণা দেন যদি ক্রোয়েশিয়া ২০১৮ ফিফা বিশ্বকাপের খেলার যোগ্যতা অর্জন করতে পারে তবে তিনি প্রধান কোচ হিসেবে তার দায়িত্ব চালিয়ে যাবেন এবং যদি ক্রোয়েশিয়া চূড়ান্ত পর্বে যেতে না পারে তবে ফেডারেশন তার ভবিষ্যতের ব্যাপারে সিদ্ধান্ত নিবে।  ব্যক্তিগত জীবন দালিচ বসনিয়া ও হার্জেগোভিনার লিভনো শহরে জন্মগ্রহণ করেন। তার পিতা ইভান দালিচ ও মাতা কাতা দালিচ। ১৯৯২ সালে তিনি দাভোর্কা প্রপাদালোকে বিয়ে করেন। এই দম্পতির দুই পুত্র রয়েছে, তারা হলেন তনি ও ব্রুনো। দালিচ রোমান ক্যাথলিক ধর্মাবলম্বী।  পুরস্কার ও সম্মাননা ক্রোয়েশিয়া  ফিফা বিশ্বকাপ রানার-আপ: ২০১৮  তথ্যসূত্র  বহিঃসংযোগ  Hajduk Split profile  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ক্রোয়েশীয় ফুটবল ম্যানেজার বিষয়শ্রেণী:ক্রোয়েশীয় রোমান ক্যাথলিক বিষয়শ্রেণী:ক্রোয়েশিয়া জাতীয় ফুটবল দলের ম্যানেজার বিষয়শ্রেণী:আল আইন এফসির ম্যানেজার বিষয়শ্রেণী:আল-হিলাল এফসির ম্যানেজার বিষয়শ্রেণী:এইচএনকে রিয়েকার ম্যানেজার বিষয়শ্রেণী:এনকে ভারাজদিনের ম্যানেজার বিষয়শ্রেণী:এনকে স্লাভেন বেলাপোর ম্যানেজার বিষয়শ্রেণী:কেএস দিনামো তিরানার ম্যানেজার বিষয়শ্রেণী:এইচএনকে চিবালিয়ার খেলোয়াড় বিষয়শ্রেণী:এইচএনকে হাইদুক স্প্লিতের খেলোয়াড় বিষয়শ্রেণী:এফকে ভেলেজ মস্তার খেলোয়াড় বিষয়শ্রেণী:এনকে ভারাজদিনের খেলোয়াড় বিষয়শ্রেণী:বসনিয়া ও হার্জেগোভিনার ক্রোট বিষয়শ্রেণী:লিভনোর ব্যক্তি বিষয়শ্রেণী:২০১৮ ফিফা বিশ্বকাপের ম্যানেজার বিষয়শ্রেণী:উয়েফা ইউরো ২০২০-এর ম্যানেজার বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
শিমুলিয়া ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি ইউনিয়ন।  শিমুলিয়া ইউনিয়ন ৬৭.২৪ কিমি২ (২৫.৯৬ বর্গমাইল) আয়তন নিয়ে গঠিত হয়েছে। যার মধ্যে থেকে ১৬টি গ্রাম এবং ১৪টি মৌজা রয়েছে। ৮০০০ পরিবারের বসতি নিয়ে এখানকার মোট জনসংখ্যা (২০০১ সালের আদমশুমারী অনুযায়ী) ৪৬৮৯৩ জন, যার মধ্যে থেকে পুরুষ ২৩৯২৬ জন এবং মহিলা ২২৯৬৭ জন।  তথ্যসূত্র  বিষয়শ্রেণী:ঝিকরগাছা উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
নরম্যান হোয়াইটসাইড (জন্ম মে ৭, ১৯৬৫) একজন সাবেক উত্তর আয়ারল্যান্ডীয় ফুটবল খেলোয়াড় যিনি দুটি বিশ্বকাপে নিজ দেশের প্রতিনিধিত্ব করেছেন। ইনজুরির কারণে মাত্র ২৬ বছর বয়সে তার খেলোয়াড়ি জীবন শেষ হওয়ার আগে তিনি ম্যানচেস্টার ইউনাইটেড (২৭৩ খেলায় ৬৬ গোল) ও এভারটন ক্লাবে খেলেছেন।   বহিঃসংযোগ   Manchester United Legends: Norman Whiteside  givemefootball with a 2004 report on an interview with Whiteside about his life since retiring from soccer  বিষয়শ্রেণী:১৯৬৫-এ জন্ম বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:উত্তর আয়ারল্যান্ডীয় ফুটবলার বিষয়শ্রেণী:উত্তর আয়ারল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮২ ফিফা বিশ্বকাপের খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তর আয়ারল্যান্ডের আন্তর্জাতিক যুব ফুটবলার
গাংখার পেনসুম ( , কিংবা, গাংকার পেনসুম বা গাংকার পেনজুম) ভূটানের সর্বোচ্চ উচ্চতার পর্বতমালা এবং বিশ্বের সর্বোচ্চ পর্বতারোহণের শক্তিশালী পর্বত যার উচ্চতা ৭,৫৭০ মিটার (২৪,৮৩৬ ফুট) এবং ২,৯৯৫ মিটার (৯,৮২৬ ফুট) এর যে পর্বতটি আছে সেটিই সবাই খেয়াল করে।   এর নামের অর্থ "তিন আধ্যাত্মিক ভাইয়ের সাদা চূড়া"।  এটি তিব্বতের সীমান্তে অবস্থিত (তবে, এর সঠিক অবস্থান সম্পর্কে বিরোধের জন্য নিচে দেখুন)। ১৯৮৩ সালে ভুটানকে পর্বতারোহণের জন্য উন্মুক্ত করার পরে চারটি অভিযান হয়েছিল। যা ১৯৮৫ এবং ১৯৮৬ সালে ব্যর্থ শীর্ষ চূড়াের ফলাফলস্বরুপ হয়েছিল।   ১৯৯৯ সালে জাপানের একটি অভিযানে লিয়ানকাং কাংরিতে আরোহণ সফল হয়েছিল। যা ৩,৭৩৫ মিটার (২৪,৭২১ ফুট) উচু, উপ-শিখর (স্বাধীন পর্বত নয়), উত্তর-উত্তর-পশ্চিমে ২ কিলোমিটার (১.২ মাইল) দীর্ঘ পর্বত দ্বারা মূল শীর্ষ থেকে আলাদা।   ইতিহাস  থাম্ব|240x240পিক্সেল|গোফু লা পাস থেকে পর্বতের দৃশ্য গাংখার পেনসুমের উচ্চতা ১৯২২ সালে প্রথম পরিমাপ করা হয়েছিল তবে সাম্প্রতিক বছর অবধি এই অঞ্চলের মানচিত্র যথাযথভাবে সঠিক ছিল না। এবং পর্বতটি বিভিন্ন স্থানে এবং উল্লেখযোগ্যভাবে বিভিন্ন উচ্চতায় প্রদর্শিত হচ্ছিল। প্রকৃতপক্ষে, অপর্যাপ্ত ম্যাপিংয়ের কারণে, প্রথম শীর্ষে থাকা দলটি পর্বতটির শীর্ষ খুঁজে পাচ্ছিল না।  ১৯৮৬ সালের ব্রিটিশ অভিযানের বইয়ে এই পর্বতের উচ্চতা ২৪,৭৭০ ফুট (৭,৫৫০ মিটার) উল্লেখ করা ছিল। এবং সেখানে আরো উল্লেখ করা হয়েছে যে, গাংখার পেনসুম পুরোপুরি ভুটানের অভ্যন্তরে রয়েছে, তবে নিকটবর্তী কুলা কাংরি পুরোপুরি তিব্বতের অভ্যন্তরে রয়েছে। কুলা কাংরি ৭,৫৫৪ মিটার উচু। একটি উত্তর পর্বতমালা থেকে ৩০ কিলোমিটার দূরে আলাদা একটি পর্বত। আর এই পর্বতে প্রথম ১৯৮৬ সালে আরোহণ করা হয়েছিল। এই পর্বতটি বিভিন্নভাবে ম্যাপিং করা হয়েছে এবং তিব্বত বা ভুটান হিসাবে বিভিন্ন সময়ে বিভিন্ন ভাবে বর্ণনা করা হয়েছে।  ১৯৯৪ সাল থেকে ভুটানে ৬,০০০ মিটারের বেশি উঁচু পর্বত আরোহণ নিষিদ্ধ করা হয়। আর পর্বত আরোহণ নিষিদ্ধ করা হয় স্থানীয় আধ্যাত্মিক বিশ্বাসের প্রতি শ্রদ্ধার কারণে এবং ২০০৩ সাল থেকে পর্বতারোহণ সম্পূর্ণ নিষিদ্ধ। তবে সিদ্ধান্ত নেওয়া হয় যে, গাংখার পেনসুম কিছু সময়ের জন্য তার অনন্য অবস্থান বজায় রাখতে পারে। যেমনঃ পৃথিবীর যে কোনও উচ্চতর চূড়া, যেগুলোতে আরোহণ করা হয়নি সেই পর্বতগুলো একসঙ্গে একটি পর্বত হতে পারে, আলাদা আলাদা পর্বত নয়।  ১৯৯৮ সালে জাপানের একটি অভিযান চীন পর্বতারোহণ সমিতি থেকে এই পাহাড়ে আরোহণের অনুমতি পেয়েছিল। তবে ভুটানের সাথে রাজনৈতিক কারণে এই অনুমতি প্রত্যাহার করা হয়েছিল। পরিবর্তে, ১৯৯৯ সালে, দলটি তিব্বত থেকে যাত্রা শুরু করেছিল এবং সাফল্যের সাথে লিয়ানকাং কাংরির ৭,৫৩৫ মিটার শীর্ষে উঠেছিল(যা গাংখার পেনসুম উত্তর নামেও পরিচিত)। বেশিরভাগ মানচিত্রের মতে, এই অভিযানের প্রতিবেদনে দেখা গেছে যে, এই শীর্ষ চূড়াটি তিব্বতে এবং তিব্বত-ভুটানের সীমান্তে ৭,৫৭০ মিটার দূরে "ভুটানের সর্বোচ্চ শিখর" হিসাবে বর্ণিত গাংখার পেনসুমের শীর্ষে উঠতে দেখা গেছে। এই উত্থাপনটি জাপানি উৎস দ্বারা সমর্থিত হয়। এবং পরবর্তিতে চীনা উৎসগুলোর ভিত্তিতেও একই ফলাফল পাওয়া যায়। তবে ভুটান এটি জরিপ করে নি।   আরও দেখুন    ভুটানের পাহাড়  দেশের সর্বোচ্চ উচ্চতার পাহাড়ের তালিকা   তথ্যসূত্র    আরও পড়ুন    Footnote included on the Peaklist page  Kangkar Punsum and Kula Kangri  Nirvana Expeditions photograph of the mountain (visual site, flora and fauna).  বিষয়শ্রেণী:ভুটানের পর্বত বিষয়শ্রেণী:তিব্বতের পর্বত বিষয়শ্রেণী:এশিয়ার আন্তর্জাতিক পর্বত